Trollbærslekta

Trollbærslekta (Actaea) er ei slekt med flerårige urter i soleiefamilien. I Norge vokser trollbær (Actaea spicata) i store deler av landet. 
Disse plantene har en kraftig jordstengel og store, sammensatte blad på stengelen og ved basis. De fleste artene er mer enn én meter høye. Blomsterstanden er en avlang klase eller topp med blomster som  er aktinomorfe og har mange pollenbærere. Frukten kan være et saftig bær eller en tørr belgkapsel.Carl von Linné plasserte opprinnelig de tre artene han kjente i slekta Actaea, men i 2. utgave av Species plantarum (1763) skilte han Actaea cimicifuga ut i slekta Cimicifuga som Cimicifuga fotida. De fleste botanikere plasserte fram til 1990-åra arter med belgkapsel i Cimicifuga og arter med bær i Actaea. Molekylærgenetiske studier viser at Cimicifuga er parafyletisk med hensyn til Actaea. Den monotypiske slekta Souliea hører også til midt i kladen. For å få en naturlig gruppe blir nå som regel Actaea, Cimicifuga og Souliea samlet i ei slekt.Alle artene vokser i fuktig skog eller eng i den tempererte sonen på den nordlige halvkule. De krever et kjølig, fuktig klima og vokser ofte i skygge. I nord vokser de i lavlandet, men lengst sør finnes slekta bare i fjellområder. Artene med bær har en vid, sirkumboreal utbredelse. Artene med belgkapsel har derimot en mer begrenset utbredelse, selv om de finnes i mange områder. Artsrikdommen er størst i Øst-Asia.Planter i denne slekta har lenge vært brukt i folkemedisinen i Kina, Europa og Nord-Amerika. Tørkede jordstengler er blitt brukt mot hodepine, tannpine, trøske, sår hals, meslinger og plager i forbindelse med menopausen. Plantene inneholder biologisk aktive stoffer som saponiner, fenylpropanoider, nitrogenforbindelser, kromoner, flavonoider og 4α-metylsteroid. Disse stoffene er til dels sterke gifter som virker på leveren, hjerte- og karsystemet og nervesystemet, og en må derfor bare bruke godkjente preparater.Mange av artene dyrkes som prydplanter i hager. Den tradisjonelle slekta Cimicifuga kalles ormedrue på norsk.


== Delgrupper ==
Trollbærslekta i vid betydning omfatter omtrent 32 arter som fordeles på sju seksjoner. Oversikten viser de gyldige artene ifølge Plants of the World Online fra Kew Science. Rød trollbær (A. erythrocarpa) og amerikatrollbær (A. rubra) er nært beslektet, og mange amerikanske botanikere mener at de er samme art. Norske navn er i henhold til Artsdatabanken og for hageplantene Bengtson (1993).
seksjon Actaea
Actaea asiatica – Kina, Korea, Japan
rød trollbær (A. erythrocarpa) – nordlige Eurasia fra Nord-Sverige til Kamtsjatka og Japan
Actaea × ludovicii – nordøstlige USA, østlige Canada; viltvoksende hybrid mellom Actaea pachypoda og A. rubra
hvit trollbær (A. pachypoda) – østlige Canada, østlige og sentrale USA
klaseormedrue (A. racemosa) – østlige Nord-Amerika
amerikatrollbær (A. rubra) – Nord-Amerika
trollbær (A.  spicata) – Europa, Vest-Asia
A. spicata var. acuminata – Himalaya
seksjon Cimicifuga
Actaea brachycarpa –  Kina: Henan, Hubei, Shanxi, Sichuan, nordøstlige Yunnan
Actaea cimicifuga – Sibir, Mongolia, Kasakhstan, Kina, Himalaya; inkludert Actaea mairei
europeisk ormedrue (A. europaea) – østlige Sentral-Europa: Polen, Hviterussland, Ukraina, Romania, Ungarn, Slovakia, Tsjekkia; utdødd i Moldova og Østerrike
Actaea frigida – Himalaya til sørlige sentrale Kina og nordlige Myanmar
Actaea kashmiriana – vestlige Himalaya
Actaea nanchuanensis –  Kina: Sichuan
Actaea yunnanensis–  Kina: nordvestlige Yunnan
seksjon Dichanthera
Actaea austrokoreana – Sør-Korea
Actaea bifida – Korea
sibirormedrue (A. dahurica) – Kina, Korea, Mongolia, Russland: Primorskij, Khabarovsk, Amur, Zabajkalskij
Actaea heracleifolia – Nord-Kina, Korea, Russland: Primorskij
Actaea matsumurae – Japan
oktoberormedrue (A. simplex) – Kina, Korea, Mongolia, Russland: Kamtsjatka, Sakhalin, Kurilene, Primorskij, Khabarovsk, Amur, Zabajkalskij; inkludert Actaea yezoensis
Actaea taiwanensis – Taiwan
seksjon Oligocarpae
Actaea arizonica – USA: Arizona
Actaea cordifolia – østlige USA
Actaea elata – sørvestlige Canada, nordvestlige USA
Actaea rubifolia – østlige USA
seksjon Pityrosperma
Actaea biternata – Sør-Korea, Japan: Honshu
japanormedrue (A. japonica) – Kina, Korea, Japan
Actaea purpurea – Kina
seksjon Podocarpae
Actaea laciniata – fjellskoger i nordvestlige USA
Actaea podocarpa – Appalachene i østlige USA
seksjon Souliea
Actaea lancifoliolata – Kina: Sichuan
Actaea vaginata – høytliggende barskoger i østlige Himalaya og sørvestlige Kina


== Referanser ==


== Eksterne lenker ==
(en) trollbærslekta i Global Biodiversity Information Facility 
(no) trollbærslekta hos Artsdatabanken 
(sv) trollbærslekta hos Dyntaxa 
(en) trollbærslekta hos ITIS 
(en) trollbærslekta hos NCBI 
(en) trollbærslekta hos Panarctic Flora 
(en) trollbærslekta hos The International Plant Names Index 
(en) trollbærslekta hos Tropicos 
(en) Kategori:Actaea – bilder, video eller lyd på Wikimedia Commons 
Actaea (Ranunculaceae) – detaljert informasjon på Wikispecies